ข้อคิดจากพระวาจาวันอังคารที่ 7 มีนาคม 2017
พิมพ์	| อีเมล	| ฮิต: 4936
วันอังคารที่ 7 มีนาคม 2017
ระลึกถึง น.แปร์เปตูอา และเฟลีชีตัส มรณสักขี
อสย 55:10-11 / มธ 6:7-15
การอดอาหารที่สำคัญ ไม่เป็น สถิติประจำตัว
เพราะว่า เมื่อเรามุ่งทำลายสถิติ กี่ครั้ง กี่หน เราทำเพื่อตัวเอง ไม่ได้ทำเพื่อพัฒนาตัว
การจำศีลอดอาหารเพื่อพัฒนาตัวเอง ต้องไม่ใช่ สถิติ
การเล่าพระวาจาในหนังสืออิสยาห์ สอนความคิด การอดเพื่อพลี การสละเพื่อเบ่งบาน ในขณะเวลาที่เราอดอาหาร ถ้าเราอดเพื่อได้ตัวเลข สละเพื่อหวังวานไปในการตอบกลับ เราจะไม่ได้อดเพื่อพลี หรือสละเพื่อเบ่งบานเลย ดังนั้นจึงบอกว่า
"สวรรค์อยู่สูงกว่าแผ่นดินฉันใด ทางของเราก็อยู่สูงกว่าทางของท่าน และความคิดของเราก็อยู่เหนือความคิดของท่านฉันนั้น ฝนและหิมะลงมาจากท้องฟ้า และไม่กลับไปที่นั่นถ้าไม่ได้รดแผ่นดิน ทำให้แผ่นดินอุดม ทำให้พืชงอกขึ้น เพื่อให้ผู้หว่านมีเมล็ดพันธุ์ และให้ผู้กินมีอาหารฉันใด"
พระบิดาของเราผู้สถิตในสวรรค์ ไม่ต้องการ สถิติเพื่อบ่งชี้นัยสำคัญ หรือ การรวบรวมข้อมูลเชิงปริมาณเพื่อบ่งชี้ความแน่นอน
แต่ต้องการให้เรา "พลีได้ ให้เป็น เป็นคนเกลาและเหลาได้จากสละจนเบ่งบาน"
จิตตารมณ์มหาพรต ทำให้เรา "เปลี่ยนและเป็นคนสุก" จากการพลีและเบ่งบาน จากการอด ลด สละ แบ่งปัน
เหมือนดังพระบิดาที่สอนเราให้อธิษฐานภาวนา ไม่ใช่ เพื่อตัวเอง แต่เพื่อจะแบ่งได้มาก แบ่งได้กว้าง แบ่งได้กว่าที่เคยเป็นคนเห็นแก่ตัว